CELEX: 32010D0149
Language: sl
Date: 2010-03-09 00:00:00
Title: 2010/149/: Sklep Komisije z dne 9. marca 2010 o dovoljenju državam članicam za podaljšanje začasnih registracij, odobrenih za nove aktivne snovi flonikamid, srebrov tiosulfat in tembotrion (notificirano pod dokumentarno številko C(2010) 1255) (Besedilo velja za EGP)

10.3.2010   
            
            
               SL
            
            
               Uradni list Evropske unije
            
            
               L 60/24
            
         SKLEP KOMISIJE
   z dne 9. marca 2010
   o dovoljenju državam članicam za podaljšanje začasnih registracij, odobrenih za nove aktivne snovi flonikamid, srebrov tiosulfat in tembotrion
   (notificirano pod dokumentarno številko C(2010) 1255)
   (Besedilo velja za EGP)
   (2010/149/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti četrtega pododstavka člena 8(1) Direktive,
   ob upoštevanju naslednjega:
   
               (1)
            
            
               V skladu s členom 6(2) Direktive 91/414/EGS je Francija decembra 2003 od družbe ISK Biosciences Europe S.A. prejela zahtevek za vključitev aktivne snovi flonikamid v Prilogo I k Direktivi 91/414/EGS. Z Odločbo Komisije 2004/686/ES (2) je bilo potrjeno, da je dokumentacija popolna ter da načeloma vsebuje zahtevane podatke in informacije iz prilog II in III k navedeni direktivi.
            
         
               (2)
            
            
               V skladu s členom 6(2) Direktive 91/414/EGS je Nizozemska januarja 2003 od družbe Enhold B.V. prejela zahtevek za vključitev aktivne snovi srebrov tiosulfat v Prilogo I k Direktivi 91/414/EGS. Z Odločbo Komisije 2003/850/ES (3) je bilo potrjeno, da je dokumentacija popolna ter da načeloma vsebuje zahtevane podatke in informacije iz prilog II in III k navedeni direktivi.
            
         
               (3)
            
            
               V skladu s členom 6(2) Direktive 91/414/EGS je Avstrija novembra 2005 prejela zahtevek od družbe Bayer CropScience AG za vključitev aktivne snovi tembotrion v Prilogo I k Direktivi 91/414/EGS. Z Odločbo Komisije 2006/586/ES (4) je bilo potrjeno, da je dokumentacija popolna ter da načeloma vsebuje zahtevane podatke in informacije iz prilog II in III k navedeni direktivi.
            
         
               (4)
            
            
               Popolnost dokumentacij je bilo treba potrditi, da se omogoči njena podrobna proučitev in da se državam članicam omogoči izdaja začasnih registracij za največ tri leta za fitofarmacevtska sredstva, ki vsebujejo zadevne aktivne snovi, ob izpolnjevanju pogojev iz člena 8(1) Direktive 91/414/EGS in zlasti pogoja v zvezi s podrobno oceno aktivnih snovi in fitofarmacevtskih sredstev glede na zahteve iz navedene direktive.
            
         
               (5)
            
            
               Za te aktivne snovi je bil ocenjen vpliv na zdravje ljudi in okolje v skladu z določbami člena 6(2) in (4) Direktive 91/414/EGS za uporabe, ki so jih predlagali vlagatelji. Država članica poročevalka je Komisiji 3. junija 2005, 9. novembra 2005 in 2. februarja 2007 predložila osnutke poročil o oceni za flonikamid, srebrov tiosulfat oziroma za tembotrion.
            
         
               (6)
            
            
               Po predložitvi osnutkov poročil o oceni držav članic poročevalk je bilo ugotovljeno, da je treba od vlagateljev zahtevati nadaljnje informacije, ki jih morajo države članice poročevalke pregledati in nato predložiti svojo oceno. Zato pregled dokumentacij še vedno poteka, ocene pa ne bo mogoče zaključiti v roku iz Direktive 91/414/EGS, ki se razlaga skupaj z Odločbo Komisije 2008/353/ES (5) (flonikamid) in z Odločbo Komisije 2008/56/ES (6) (srebrov tiosulfat).
            
         
               (7)
            
            
               Ker dosedanja ocena še ni razkrila razlogov za skrb, je treba državam članicam zagotoviti možnost podaljšanja začasnih registracij za izdelke za zaščito rastlin, ki vsebujejo aktivne snovi, za 24 mesecev, v skladu z določbami člena 8 Direktive 91/414/EGS, in tako omogočiti nadaljevanje pregledovanja dokumentacij. Pričakuje se, da bosta ocena in postopek odločanja o morebitni vključitvi flonikamida, srebrovega tiosulfata in tembotriona v Prilogo I k navedeni direktivi zaključena v 24 mesecih.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Države članice lahko podaljšajo začasne registracije fitofarmacevtskih sredstev, ki vsebujejo flonikamid, srebrov tiosulfat ali tembotrion, za obdobje, ki se zaključi najpozneje 31. maja 2012.
   Člen 2
   Ta sklep preneha veljati 31. maja 2012.
   Člen 3
   Ta sklep je naslovljen na države članice.
   
      V Bruslju, 9. marca 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 230, 19.8.1991, str. 1.
   
      (2)  UL L 313, 12.10.2004, str. 21.
   
      (3)  UL L 322, 9.12.2003, str. 28.
   
      (4)  UL L 236, 31.8.2006, str. 31.
   
      (5)  UL L 117, 1.5.2008, str. 45.
   
      (6)  UL L 14, 17.1.2008, str. 26.